58 COMMENTATIO 



blicis ejus consiliis morem gererent, nullosque 

 amplius legatos Lacedaemonem mittentes , alacri- 

 ter bellum pararent ; sed Populi in se indigna- 

 tionem efFugere non potuit, ita ut imperium aliis 

 Praetoribus deferretur , ipseque mulcta plecteretur 

 quindecim , ut nonnuUi , quinquaginta , ut alii vo- 

 lunt , talentorum ; Diodorus Periclem octoginta ta- 

 lentorum mulctam subiisse testatur (i), 



Nemo fuit unquam , qui tali infortunio tam ve- 

 hementi afficeretur dolore , quam Pericles ; qui , 

 quum omnem vitam civium saluti impendisset , nunc 

 septuagenarius omni laborum fructu privaretur , at- 

 que amicos, quos adjutores habuerat , velnece, vel 

 morbo sibi ereptos , vel in exsilium actos videret. 

 Nec in domestica felicitate solatium quaerere po- 

 terat , ibique ingratum civium animum oblivis- 

 ci. Aspasiam , quam conjugem duxerat , aegre 

 damnationi ereptam , quotidie Comicorum plebisque 

 dicteriis petitam , atque expositam videbat: et filii 

 Xanthippus, Paralusque, quos summa cura educa- 

 verat, patrem apud alios invisum ac ridiculum 



red- 



CO Plut» ii Per. cap. 35. fin. p. 171. E. — in Aristid. cap. 

 a6. fin. p. 335. B. — in Nic. cap. 6. p. 526. D. — Orationis 

 a Pericle tunc habitae meminit Reip. Ger. Praec. cap. 6. pag. 

 803. B. — Thuc. II. cap. 59—65. init. — > Diod. Sic. 1. 1. — Arisiid. 

 II. pag. 138. sq. 244. apud Photium Biblioth. pag. 1300. -— 

 Mulctam tangit Libanius Declam. XVI. p. 452. B. et XVir. pag. 

 473. A. — Simsouus in Chronico ad annum 3575. falso adjecit 

 Fericlem e civitate fuisse ejectum. Conf. Wesseling, ad h. 1. 



